Auditor's report — PTTEP, period 2021 (audited, opinion: unqualified)
Auditor firm: PwC
Signing partner: อมรรัตน์ เพิ่มพูนวัฒนาสุข

บริษัท ปตท.สำรวจและผลิตปิโตรเลียม จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2564

รายงานของผู้สอบบัญชีรับอนุญาต

เสนอ ผู้ถือหุ้นของบริษัท ปตท.สำรวจและผลิตปิโตรเลียม จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท ปตท.สำรวจและผลิตปิโตรเลียม จำกัด (มหาชน) (บริษัท) และบริษัทย่อย (กลุ่มบริษัท) และฐานะการเงินเฉพาะกิจการของบริษัท ณ วันที่ 31 ธันวาคม 
พ.ศ. 2564 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2564

งบกำไรขาดทุนรวมและงบกำไรขาดทุนเฉพาะกิจการสำหรับปีสิ้นสุดวันเดียวกัน

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับ
ปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชีและหลักเกณฑ์มาตรฐานเกี่ยวกับการตรวจเงินแผ่นดิน 
ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและ
งบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการและหลักเกณฑ์มาตรฐานเกี่ยวกับการตรวจเงินแผ่นดินที่กำหนดโดยคณะกรรมการตรวจเงินแผ่นดิน และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ซึ่งเป็นไปตามข้อกำหนดจรรยาบรรณเหล่านี้และหลักเกณฑ์มาตรฐานเกี่ยวกับการตรวจเงินแผ่นดิน ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องอื่น

หลักเกณฑ์มาตรฐานเกี่ยวกับการตรวจเงินแผ่นดินที่กล่าวถึงไว้ในวรรคเกณฑ์ในการแสดงความเห็นและส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการเกี่ยวข้องเฉพาะในส่วนของการตรวจสอบรายงานทางการเงินโดยผู้สอบบัญชีรับอนุญาต

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้
ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้อง
ตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มบริษัทและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือ
ความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีและหลักเกณฑ์มาตรฐานเกี่ยวกับการตรวจเงินแผ่นดินจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชีและหลักเกณฑ์มาตรฐานเกี่ยวกับการตรวจเงินแผ่นดิน ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่า
ความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และ
การเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการ
สอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ 
ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชี
ที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง 
การควบคุมดูแลและการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณและหลักเกณฑ์มาตรฐานเกี่ยวกับการตรวจเงินแผ่นดินที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้
ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

อมรรัตน์ เพิ่มพูนวัฒนาสุข

ผู้สอบบัญชีรับอนุญาตเลขที่ 4599

กรุงเทพมหานคร

11 กุมภาพันธ์ พ.ศ. 2565

| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของค่าความนิยมและสินทรัพย์ที่มีอายุเกินกว่าหนึ่งปี |  |

| ณ วันที่ 31 ธันวาคม พ.ศ. 2564 กลุ่มบริษัทมีค่าความนิยม สุทธิจากค่าเผื่อการด้อยค่าเป็นจำนวน 1,740.80 ล้านดอลลาร์สหรัฐอเมริกา และสินทรัพย์ที่มีอายุเกินกว่าหนึ่งปี  ซึ่งประกอบด้วยบัญชีที่ดิน อาคารและอุปกรณ์ สุทธิจาก ค่าเผื่อการด้อยค่าเป็นจำนวน 11,379.66 ล้านดอลลาร์สหรัฐอเมริกาและสินทรัพย์ที่เกิดจากการสำรวจและ ประเมินค่า สุทธิจากค่าเผื่อการด้อยค่าเป็นจำนวน 3,121.29 ล้านดอลลาร์สหรัฐอเมริกา มูลค่ารวมของสินทรัพย์สุทธิดังกล่าวคิดเป็นร้อยละ 69 ของสินทรัพย์รวมของกลุ่มบริษัท โดยในระหว่างปี พ.ศ. 2564 กลุ่มบริษัทบันทึกขาดทุนจากการด้อยค่าสำหรับค่าความนิยมจำนวน 163 ล้านดอลลาร์สหรัฐอเมริกา ซึ่งเปิดเผยในหมายเหตุประกอบงบการเงินข้อ 19 และบันทึกขาดทุนจากการด้อยค่าสำหรับที่ดิน อาคารและอุปกรณ์ เป็นจำนวน 20 ล้านดอลลาร์สหรัฐอเมริกา ซึ่งเปิดเผยในหมายเหตุประกอบงบการเงินข้อ 21   ผู้บริหารทดสอบการด้อยค่าของค่าความนิยมทุกปี หรือเมื่อมีข้อบ่งชี้ว่าค่าความนิยมดังกล่าวอาจเกิดการด้อยค่า และทดสอบการด้อยค่าของสินทรัพย์ที่มีอายุเกินกว่าหนึ่งปี เมื่อมีข้อบ่งชี้ว่าสินทรัพย์ดังกล่าวอาจเกิดการด้อยค่า  การทดสอบการด้อยค่านั้นจัดทำในระดับของหน่วยของสินทรัพย์ที่ก่อให้เกิดเงินสด  การคำนวณหามูลค่าที่คาดว่าจะได้รับคืน (มูลค่าจากการใช้ หรือมูลค่ายุติธรรมหักด้วยต้นทุนในการจำหน่าย แล้วแต่จำนวนเงินใดจะสูงกว่า) ของหน่วยของสินทรัพย์ที่ก่อให้เกิดเงินสดซึ่งเป็นกลุ่มของสินทรัพย์ที่มีอายุเกินกว่าหนึ่งปี และค่าความนิยมต้องใช้ดุลยพินิจที่สำคัญของผู้บริหาร ในการระบุหน่วยของสินทรัพย์ที่ก่อให้เกิดเงินสด และ ข้อสมมติฐานที่ใช้ในการวัดมูลค่า ซึ่งข้อสมมติฐานดังกล่าว ได้แก่ แนวโน้มของราคาน้ำมันในตลาดโลก ประมาณการปริมาณสำรองปิโตรเลียม แผนการสำรวจ แผนการพัฒนา แผนการผลิต โครงสร้างต้นทุน อัตราการเติบโต และอัตรา คิดลดที่ใช้ในการคิดลดประมาณการกระแสเงินสด ผู้บริหารพิจารณาเรื่องดังต่อไปนี้ในการประเมินข้อบ่งชี้การด้อยค่า การสำรวจที่ไม่ประสบความสำเร็จในระหว่างปี การลดลงอย่างมีนัยสำคัญของราคาน้ำมันในตลาดโลก การเปลี่ยนแปลงอย่างมีนัยสำคัญของแผนการสำรวจ แผนการพัฒนา และแผนการผลิต และ การเปลี่ยนแปลงของประมาณการปริมาณสำรองปิโตรเลียม  ข้าพเจ้าให้ความสนใจในเรื่องการทดสอบการด้อยค่าของสินทรัพย์ดังต่อไปนี้ เนื่องจากมูลค่าของสินทรัพย์ดังกล่าว มีสาระสำคัญ การกำหนดประมาณการของมูลค่าที่คาดว่าจะได้รับคืนต้องอาศัยข้อสมมติฐานในการคำนวณเป็นจำนวนมาก และเป็นเรื่องที่ผู้บริหารต้องใช้ดุลยพินิจในการประเมินความเหมาะสมสำหรับการรับรู้การด้อยค่า  ค่าความนิยมจำนวน 520.46 ล้านดอลลาร์สหรัฐอเมริกา ซึ่งเกิดจากการซื้อธุรกิจสำรวจและผลิตปิโตรเลียมในประเทศไทย ค่าความนิยมจำนวน 454.10 ล้านดอลลาร์สหรัฐอเมริกา ซึ่งเกิดจากการซื้อธุรกิจสำรวจและ ผลิตปิโตรเลียมในภูมิภาคเอเชียตะวันออกเฉียงใต้อื่น และค่าความนิยมจำนวน 562.97 ล้านดอลลาร์สหรัฐอเมริกาซึ่งเกิดจากการซื้อธุรกิจสำรวจและผลิตปิโตรเลียมในภูมิภาคแอฟริกา และ สินทรัพย์ที่มีอายุเกินกว่าหนึ่งปีจำนวน 14,500.95 ล้านดอลลาร์สหรัฐอเมริกา | ข้าพเจ้าปฏิบัติงานดังต่อไปนี้เพื่อประเมินการทดสอบการด้อยค่าที่จัดทำโดยผู้บริหารเกี่ยวกับค่าความนิยม และสินทรัพย์ที่มีอายุเกินกว่าหนึ่งปี ประเมินความเหมาะสมของข้อบ่งชี้การด้อยค่าที่จัดทำขึ้นโดยผู้บริหาร ประเมินความเหมาะสมของการระบุหน่วยของสินทรัพย์ ที่ก่อให้เกิดเงินสดของกลุ่มบริษัท รวมถึงประเมินขั้นตอนภายในในกระบวนการทดสอบการด้อยค่าของกลุ่มบริษัท หารือกับผู้บริหารเพื่อทำความเข้าใจข้อสมมติฐานที่ผู้บริหารใช้ในการประมาณกระแสเงินสดเพื่อใช้ในการทดสอบการด้อยค่า และประเมินกระบวนการในการทดสอบการด้อยค่ารวมถึงข้อสมมติฐานที่ใช้เพื่อให้มั่นใจว่าผู้บริหารใช้กระบวนการและข้อสมมติฐานดังกล่าวอย่างสอดคล้องกันในกลุ่มบริษัท สอบถามผู้บริหารในเชิงทดสอบเกี่ยวกับข้อสมมติฐาน ที่สำคัญที่ผู้บริหารใช้ในการทดสอบการด้อยค่าความนิยมและสินทรัพย์ที่มีอายุเกินกว่าหนึ่งปี โดยเฉพาะข้อมูล ที่เกี่ยวกับแนวโน้มของราคาน้ำมันในตลาดโลก ประมาณการปริมาณสำรองปิโตรเลียม แผนการสำรวจ แผนการพัฒนา แผนการผลิต โครงสร้างต้นทุน อัตราการเติบโต และอัตราการคิดลด โดยเปรียบเทียบข้อสมมติฐานที่สำคัญกับแหล่งข้อมูลภายนอก และแผนธุรกิจที่ได้รับอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2564 กับผลลัพธ์ที่เกิดขึ้นจริง ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไปโดยผู้เชี่ยวชาญของผู้สอบบัญชี เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่ใกล้เคียงกับบริษัทที่อยู่ในอุตสาหกรรมและ ที่สามารถยอมรับได้ ทดสอบการวิเคราะห์ความอ่อนไหวของข้อสมมติฐาน ที่สำคัญเพื่อประเมินหาปัจจัยที่มีผลต่อการวิเคราะห์ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติฐาน  จากการปฏิบัติงานดังกล่าว ข้าพเจ้าพบว่าข้อสมมติฐาน ที่สำคัญที่ผู้บริหารใช้ มีความสมเหตุสมผลและอยู่ในช่วงที่ยอมรับได้ รวมทั้งสอดคล้องกับหลักฐานสนับสนุน |

|  |  |

| การประมาณมูลค่ายุติธรรมที่เกิดจากการซื้อธุรกิจในโครงการโอมานแปลง 61 |  |

| อ้างอิงหมายเหตุประกอบงบการเงินข้อ 34 เมื่อวันที่  1 กุมภาพันธ์ พ.ศ. 2564 กลุ่มบริษัทได้ลงนามในสัญญาซื้อขายสัดส่วนการลงทุน (Sale and Purchase Agreement: SPA) เพื่อเข้าซื้อสัดส่วนร้อยละ 20 ในโครงการโอมานแปลง 61 ในประเทศโอมาน ด้วยมูลค่ายุติธรรมของ สิ่งตอบแทนที่โอนให้ ณ วันที่ซื้อ จำนวน 2,368.38 ล้านดอลลาร์สหรัฐอเมริกา โดยการซื้อสัดส่วนการลงทุนดังกล่าวได้เสร็จสิ้นเมื่อวันที่ 23 มีนาคม พ.ศ. 2564 ทั้งนี้ผู้บริหารของกลุ่มบริษัทประเมินว่าการซื้อสัดส่วนการลงทุนดังกล่าวถือเป็นการซื้อส่วนได้เสียในการดำเนินงานร่วมกัน ภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 เรื่องการร่วมการงาน และเนื่องจากส่วนได้เสียในการดำเนินงานร่วมกันที่ซื้อมาดังกล่าว มีกิจกรรมของการดำเนินงานซึ่งประกอบกันขึ้นเป็นธุรกิจตามคำนิยามที่ระบุในมาตรฐานการรายงานทางการเงิน ฉบับที่ 3 เรื่องการรวมธุรกิจ ส่งผลให้กลุ่มบริษัทต้องนำหลักการบัญชีที่เกี่ยวกับการรวมธุรกิจทั้งหมดตามมาตรฐานการรายงานทางการเงินฉบับที่ 3 เรื่องการรวมธุรกิจมาถือปฎิบัติสำหรับการวัดมูลค่ายุติธรรมของสินทรัพย์สุทธิที่ระบุได้ที่ได้มาจากการซื้อสัดส่วนการลงทุนดังกล่าว และการพิจารณาการปันส่วนต้นทุนการรวมธุรกิจ  ผู้บริหารได้ใช้ผู้เชี่ยวชาญที่เป็นบุคคลภายนอกในการประเมินมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่ซื้อโดยมีมูลค่าเท่ากับ 2,710.26 ล้านดอลลาร์สหรัฐอเมริกา ซึ่งส่วนใหญ่ประกอบด้วยที่ดิน อาคารและอุปกรณ์จำนวน 2,165.71 ล้านดอลลาร์สหรัฐอเมริกา และสินทรัพย์ที่เกิดจากการสำรวจและประเมินค่าจำนวน 332.30 ล้านดอลลาร์สหรัฐอเมริกา การวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนการรวมธุรกิจ การรวมธุรกิจดังกล่าวทำให้เกิดกำไรจากการซื้อธุรกิจในราคาต่ำกว่ามูลค่ายุติธรรมจำนวน 341.87 ล้านดอลลาร์สหรัฐอเมริกา   ในการประเมินมูลค่ายุติธรรมของสินทรัพย์สุทธิที่ระบุได้ ที่ได้มา ณ วันที่ซื้อดังกล่าว ต้องอาศัยดุลยพินิจที่สำคัญของผู้บริหารในการเลือกใช้วิธีในการประมาณมูลค่ายุติธรรม ประมาณการผลการดำเนินงานและประมาณการกระแสเงินสดในอนาคต รวมถึงการใช้อัตราการคิดลด ที่เหมาะสมในการคิดลดประมาณการกระแสเงินสด  ข้อสมมติฐานที่สำคัญที่ใช้ในการคำนวณมูลค่ายุติธรรมต่าง ๆ เช่น แนวโน้มของราคาน้ำมันในตลาดโลก ประมาณการปริมาณสำรองปิโตรเลียม แผนการสำรวจ แผนการผลิต โครงสร้างต้นทุน อัตราการเติบโต และอัตราคิดลดที่ใช้ ในการคิดลดประมาณการกระแสเงินสดคิดลด  ข้าพเจ้าให้ความสนใจในเรื่องมูลค่ายุติธรรมของที่ดิน อาคารและอุปกรณ์ และสินทรัพย์ที่เกิดจากการสำรวจและประเมินค่า ที่เกิดขึ้นจากการซื้อธุรกิจ เนื่องจากความมีสาระสำคัญของรายการ และผู้เชี่ยวชาญที่เป็นบุคคลภายนอกใช้วิธีคิดลดกระแสเงินสดในการประเมินมูลค่ายุติธรรม ซึ่งต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับดุลยพินิจที่สำคัญของผู้บริหารในการประเมินความเป็นไปได้ของกระแสเงินสดในอนาคต และอัตรา คิดลดที่ใช้ในการคำนวณดังกล่าว | ข้าพเจ้าปฏิบัติงานดังต่อไปนี้เพื่อให้ได้หลักฐานที่เพียงพอเกี่ยวกับการวัดมูลค่ายุติธรรมของสินทรัพย์สุทธิที่ระบุได้ที่ซื้อมาของผู้บริหาร ณ วันที่การซื้อธุรกิจ  อ่านสัญญาซื้อขายฉบับสมบูรณ์และเอกสารอื่น ๆ ที่เกี่ยวข้องเพื่อทำความเข้าใจในข้อกำหนดและเงื่อนไขต่าง ๆ  ประเมินความรู้ความสามารถ คุณสมบัติ ประสบการณ์ในอดีต และความเป็นอิสระของผู้เชี่ยวชาญที่ผู้บริหารใช้ ประเมินความเหมาะสมของข้อสมมติฐานที่ใช้ในการ วัดมูลค่ายุติธรรมของสินทรัพย์สุทธิที่ระบุได้ ณ วันที่ซื้อ  โดยได้ปฏิบัติตามวิธีดังนี้ -	ทดสอบข้อสมมติฐานที่สำคัญที่ใช้สำหรับการประมาณมูลค่ายุติธรรม โดยเฉพาะข้อมูลที่เกี่ยวกับแนวโน้มของราคาน้ำมันในตลาดโลก ประมาณการปริมาณสำรองปิโตรเลียม แผนการสำรวจ แผนการผลิต โครงสร้างต้นทุน อัตราการเติบโต และอัตราการคิดลด โดยเปรียบเทียบข้อสมมติฐานที่สำคัญกับแหล่งข้อมูลที่เปิดเผยโดยทั่วไป และแผนธุรกิจที่ได้รับอนุมัติแล้วกับข้อมูลที่สามารถอ้างอิงได้จากข้อมูลที่เปิดเผยโดยทั่วไป -	ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกันที่สามารถอ้างอิงได้จากข้อมูลที่เปิดเผยโดยทั่วไปโดยผู้เชี่ยวชาญของผู้สอบบัญชี เพื่อให้มั่นใจว่าอัตราคิดลดที่ผู้บริหารใช้อยู่ในเกณฑ์ที่ใกล้เคียงกับบริษัทที่อยู่ในอุตสาหกรรมและที่สามารถยอมรับได้ ประเมินความเหมาะสมของวิธีการประเมินมูลค่ายุติธรรมว่าเป็นไปตามข้อกำหนดของมาตรฐานการรายงานทางการเงิน ทดสอบการคำนวณหามูลค่ายุติธรรมของสินทรัพย์สุทธิที่ระบุได้รวมทั้งความถูกต้องของจำนวนกำไรจากการซื้อธุรกิจ ในราคาต่ำกว่ามูลค่ายุติธรรมที่เกิดขึ้น  จากการปฏิบัติงานดังกล่าว ข้าพเจ้าพบว่าวิธีการและ ข้อสมมติฐานที่ผู้บริหารใช้ในการประเมินมูลค่ายุติธรรมและกำไรจากการซื้อธุรกิจในราคาต่ำกว่ามูลค่ายุติธรรมที่เกิดขึ้นมีความเหมาะสม |

|  |  |